
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 367 

—— 26 Μαΐου 1999 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση στο Λιμένα Θάσου (Ο.Τ. 

88) για αρχαιολογικούς σκοπούς. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 


Καθορισμός ειδικών όρων και περιορισμών δόμησης 
σε κτίριο, το οποίο έχει χαρακτηρισθεί ως διατηρη¬ 
τέο και βρίσκεται εντός του εγκεκριμένου ρυμοτο¬ 
μικού σχεδίου του Δήμου Πειραιά (Ν. Αττικής). 2 

Αναστολή έκδοσης οικοδομικών αδειών στα Ο.Τ. 387 
και 343α του Δήμου Ζωγράφου για έξι (6) μήνες... 3 

ΑΝΑΚΟΙΝΩΣΕΙΣ 

Κατάθεση αποζημίωσης λόγω ρυμοτομίας στην πε¬ 
ριοχή Κάτω Χαρβάτι Δήμου Παλλήνης. 4 


ΑΠ ΑΛΛΟΤΡΙΩΣ ΕΙΣ 

ΑΠΟΦΑΣΕΙΣ 

Αριθ. 1037837/3586/0010 (1) 

Αναγκαστική απαλλοτρίωση στο Λιμένα Θάσου (Ο.Τ. 88) 
για αρχαιολογικούς σκοπούς. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. Δ/τος 797/97 «περί αναγκαστι¬ 


κών απαλλοτριώσεων» σε συνδυασμό με τις διατάξεις του 
Β. Δ/τος 139/1971 «περίτης αρμοδιότητοςτων Νομαρχών 
προς κήρυξιν αναγκαστικών τινων απαλλοτριώσεων». 

2. Τις διατάξεις του άρθρου 1 του Νόμου 
ΒΡΞΖ/1893«περί αναγκαστικής απαλλοτρίωσης ακινήτων 
προς συντήρησιν ή ανεύρεση αρχαιοτήτων». 

3. Το από 30.10.1997 απόσπασμα πρακτικού από τη συ¬ 
νεδρίαση με αριθ. 22/4.5.1997του Κεντρικού Αρχαιολογι¬ 
κού Συμβουλίου. 

4. Την 1107147/1239/0006Α/4.10.1996 (ΦΕΚ 922/ 
7.10.1996τ.Β / ) κοινή απόφαση του Πρωθυπουργού και του 
Υπουργού Οικονομικών, σχετικά με ανάθεση αρμοδιοτή¬ 
των στους Υφυπουργούς Οικονομικών, αποφασίζουμε: 

Κηρύσσουμε την αναγκαστική απαλλοτρίωση ακινήτου, 
για λόγους δημόσιας ωφέλειας και ειδικότερα για την α¬ 
νάδειξη και προστασία της περιοχής της Πύλης Διός - Ή- 
ρας έκτασης συνολικού εμβαδού 260,18 μ 2 που βρίσκεται 
στο Λιμένα Θάσου Νομού Καβάλας και εικονίζεται με κλί¬ 
μακα 1:200 και με στοιχεία Γ-Κ-Δ-Ε-Ζ-Η-Θ-Ι στο από 
Μαΐου 1998 και με αριθμό Α/Α2966 κτηματολογικό διά¬ 
γραμμα - πίνακα, το οποίο έχουν συντάξει ο Καλαμπάκος 
Θεόδωρος και η Μαραγκούλα Αναστασία και έχει θεωρή¬ 
σει η Προϊσταμένη Αποτυπώσεων και Συντηρήσεως Κτι¬ 
ρίων του ΤΑΠΑ Ιφιγένεια Γεωργοπούλου Ντ’ Αμίκο στις 9 
Ιουνίου 1998. 

Στην έκταση που απαλλοτριώνεται προβάλλει δικαιώ¬ 
ματα κυριότητας ο Μηχαηλίδης Αλεξ. 

Η απαλλοτρίωση κηρύσσεται υπέρ του Δημοσίου και με 
δαπάνη του Ταμείου Αρχαιολογικών Πόρων και Απαλλο¬ 
τριώσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Απριλίου 1999 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΠΟΛΙΤΙΣΜΟΥ 

Γ. ΔΡΥΣ ΕΛ. ΠΑΠΑΖΩΗ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Π ΟΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 11275/2484 (2) 

Καθορισμός ειδικών όρων και περιορισμών δόμησης σε 
κτίριο, το οποίο έχει χαρακτηρισθεί ως διατηρητέο και 
βρίσκεται εντός του εγκεκριμένου ρυμοτομικού σχεδί¬ 
ου του Δήμου Πειραιά (Ν. Αττικής). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/85 «Γενικός Οικοδομικός Κανονισμός» (Α' 210), ό¬ 
πως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
«ΓΟΚ» και άλλες διατάξεις (Α' 91). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) και αντικα- 
ταστάθηκε με την παραγ. 2α του άρθρου 1 του Ν. 2469/ 
1997 (Α' 38). 

3. Την υπ’ αρ. 103326/1281/15.12.96 απόφαση του Υ¬ 
πουργού και Υφυπουργού Περιβάλλοντος, Χωροταξίας 
και Δημοσίων Έργων «Μεταβίβαση αρμοδιοτήτων του Υ¬ 
πουργού και του Υφυπουργού Περιβάλλοντος, Χωροτα¬ 
ξίας και Δημοσίων Έργων στο Γενικό Γραμματέα και 
στους Προϊσταμένους των Γενικών Διευθύνσεων, Δ/νσε- 
ων και Τμημάτων του Υπουργείου Περιβάλλοντος, Χωρο¬ 
ταξίας και Δημοσίων Έργων πλην Γενικής Γραμματείας 
Δημοσίων Έργων» (ΦΕΚ1126/Β/16.12.1996). 

4. Τις διατάξεις της παρ. Β του άρθρου 1 του Π. Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλονο- 
τος, Χωροταξίας και Δημοσίων Έργων» (Α' 9). 

5. Την από 21.12.1998 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

6. Την από 18.1.1999 σύμφωνη γνώμη του ενδιαφερο¬ 
μένου Ξενοφώντα Πιταούλη (αρ. πρωτ. ΥΠΕΧΩΔΕ 1245/ 
93/19.1.1999). 

7. Το γεγονός ότι από τις κανονιστές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 

Α. Στο κτίριο που βρίσκεται εντός του εγκεκριμένου ρυ¬ 
μοτομικού σχεδίου του Δήμου Πειραιά (Ν. Αττικής), στο 
τμήμα της πόλης που έχει χαρακτηρισθεί ως παραδοσια¬ 


κό με το από 27.7.1982 Π. Δ/γμα (Δ' 410) και ειδικότερα ε¬ 
πί της οδού Βουδούρη αρ. 6, φερόμενο ως ιδιοκτησία Ξε¬ 
νοφώντα Πιταούλη, το οποίο έχει χαρακτηρισθεί ως δια¬ 
τηρητέο με την 21745/1214/16.3.1987 απόφαση του Υ¬ 
πουργού Περιβάλλοντος, Χωροταξίας και Δημοσίων 
Έργων (Δ' 420) καθορίζονται ειδικοί όροι και περιορισμοί 
δόμησης ως εξής: 

1. Επιτρέπεται η αναδιαρρύθμιση, η αντικατάσταση του 
φέροντα οργανισμού στο εσωτερικό του κτιρίου με οργα¬ 
νισμό από οπλισμένο σκυρόδεμα και χάλυβα, καθώς και η 
δημιουργία κλιμακοστασίου. 

2. Επιτρέπεται η κατεδάφιση προσκτισμάτων στην πίσω 
πλευρά του κτιρίου και η προσθήκη μικρού ανελκυστήρα. 

3. Επιτρέπεται η προσθήκη καθ’ ύψος δύο ορόφων (Β' 
καιΓ) στο περίγραμμα του κτιρίου που διαμορφώνεται, ό¬ 
πως φαίνεται στο σχετικό πρωτότυπο διάγραμμα σε κλί¬ 
μακα 1:100 -1:200, που θεωρήθηκε από τον Προϊστάμενο 
της Διεύθυνσης Τοπογραφικών Εφαρμογών με την 
11275/1999 πράξη του και που αντίτυπό του σε φωτοσμί¬ 
κρυνση δημοσιεύεται με την παρούσα απόφαση. 

Ο Β'όροφος κατασκευάζεται σε εσοχή τεσσάρων (4) 
μέτρων από την πρόσοψη του κτιρίου επί της οδού Βου¬ 
δούρη και ο Γ όροφος σε εσοχή, πέντε και μισό (5,50) μέ¬ 
τρων από την παραπάνω πρόσοψη του κτιρίου. 

4. Το μέγιστο ύψος του κτιρίου δεν πρέπει να υπερβαί¬ 
νει τα δεκαπέντε μέτρα και εξήντα πέντε εκατοστά του μέ¬ 
τρου (15,65μ.) συμπεριλαμβανομένων και των στεγών, 
μετρούμενο από τη νόμιμη υψομετρική αφετηρία. 

5. Επιτρέπεται η κάλυψη του κτιρίου κατά όροφο, όπως 
φαίνεται στο παραπάνω διάγραμμα. 

6. Όλες οι εργασίες πρέπει να γίνουν χωρίς υπέρβαση 
του ισχύοντος συντελεστή δόμησης, του ύψους της πε¬ 
ριοχής και σύμφωνα με την εγκεκριμένη από την Επιτρο¬ 
πή Πολεοδομικού και Αρχιτεκτονικού Ελέγχου (ΕΠΑΕ) 
αρχιτεκτονική μελέτη. 

7. Το πλάτος των κλιμάκων του κλιμακοστασίου επιτρέ¬ 
πεται να είναι ένα (1) μέτρο. 

8. Κατά τα λοιπά εξακολουθούν να ισχύουν οι διατάξεις 
της 21745/1214/16.3.1987 απόφασης του Υπουργού Πε¬ 
ριβάλλοντος, Χωροταξίας και Δημοσίων Έργων (Δ' 420). 

Β. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 4 Μαΐου 1999 

Με εντολή Υπουργού 
Ο Γενικός Γραμματέας 
ΗΛΙΑΣ ΜΠΕΡ1ΑΤΟΣ 

Αριθ. 223 (3) 

Αναστολή έκδοσης οικοδομικών αδειών στα Ο.Τ. 387 και 
343α του Δήμου Ζωγράφου για έξι (6) μήνες. 

ΤΟ ΔΗΜΟΤΙΚΟ ΣΥΜΒΟΥΛΙΟ 
(Συνεδρίαση 12/1.4.1999) 

Αφού έλαβε υπόψη: 

1. Την υπ’ αριθμόν 2171/8.12.98 εισήγηση του Αντιδη- 
μάρχου. 

2. Τις διατάξεις του Π.Δ/τος 410/95 (ΦΕΚ 231Α7 
14.11.1995) «ΔΗΜΟΤΙΚΟΣ & ΚΟΙΝΟΤΙΚΟΣ ΚΩΔΙΚΑΣ». 

3. Τις διατάξεις του από 17.7.1923 Ν. Δ/τος (Φ.Ε.Κ. 
228Α) «περί σχεδίων κ.λπ.» όπως τροποποιήθηκαν και 
συμπληρώθηκαν. 

4. Την υπ’ αριθμόν 489/98 απόφαση του Δημοτικού Συμ¬ 
βουλίου καθώς και το σχέδιο που τη συνοδεύει. 

5. Την υπ’ αριθ. 376/11.2.1999 εισήγηση της Δ/νσης Πο¬ 
λεοδομίας προς το ΣΧΟΠ Νομαρχίας Αθηνών. 

6. Την από 5.3.1999 θετική γνωμοδότηση του ΣΧΟΠ 
(πράξη 2η, συνεδρίαση 3η). 


7. Την υπ’ αριθμόν 374/11.2.1999 βεβαίωση του Δημάρ¬ 
χου περί τήρησης της νόμιμης διαδικασίας, αποφασίζει: 

Την αναστολή έκδοσης οικοδομικών αδειών στα Ο.Τ. 
387 & 343α του Δήμου Ζωγράφου για έξι μήνες, προκει- 
μένου να διαφυλαχθεί ο χαρακτήρας του χώρου και.κυ¬ 
ρίως το πράσινο μέχρι η νέα Δημοτική αρχή να μελετήσει 
όλες τις παραμέτρους του θέματος και προτείνει στο Δη¬ 
μοτικό Συμβούλιο τη λήψη οριστικών αποφάσεων. 

Η αναστολή αποτυπώνεται στο διάγραμμα σε κλίμακα 
1:500 Ιανουάριου 1999, της Δ/νσης Πολεοδομίας του Δή¬ 
μου και θα αναρτηθεί στο Δημαρχείο, Γ. Ζωγράφου 7, για 
είκοσι (20) ημέρες μετά τη δημοσίευση, προς ενημέρωση 
των ενδιαφερομένων. 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΔΗΜΗΤΡΙΟΣ ΜΠΟΥΝΤΟΥΡΗΣ 

ΑΝΑΚΟΙΝΩΣΕΙΣ 

(4) 

Κατάθεση αποζημίωσης λόγω ρυμοτομίας στην περιοχή 
Κάτω Χαρβάτι Δήμου Παλλήνης. 

Με την υπ’ αριθ. 25/1995 πράξη αναλογισμού της Πολε- 
οδομικής Υπηρεσίας Νομαρχίας Ανατολικής Αττικής, που 
κυρώθηκε με την υπ' αριθ. 5750/363/22.11.1995 απόφαση 
του Νομάρχη Ανατολικής Αττικής καθορίσθηκαν τα ρυ- 
μοτομούμενα τμήματα της περιοχή Κάτω Χαρβάτι του 
Δήμου Παλλήνης, που ρυμοτομούνται από δρόμο πλά¬ 
τους 12μ. στο οικοδομικό τετράγωνο 117 του Παραθερι- 
στικού Οικοδομικού Συνεταιρισμού Δημοσίων Υπαλλή¬ 
λων. 

Με την υπ’ αριθ. 2176/7.11.1997 απόφαση του Μονομε¬ 
λούς Πρωτοδικείου Αθηνών (Τμήμα Απαλλοτριώσεων) 
προσδιορίσθηκε προσωρινώς η τιμή μονάδος για τις εδα¬ 
φικές εκτάσεις, τα κτίσματα και τα δέντρα. 


Το συνολικό ποσό εκ δρχ. εξ εκατομμυρίων οκτακόσιων 
τριάντα χιλιάδων (6.830.000) κατατέθηκε στο Ταμείο Πα¬ 
ρακαταθηκών και Δανείων με το υπ’ αριθ. 4737/7.5.1999 
γραμμάτιο συστάσεως Παρακαταθήκης. 

Εικαζόμενοι Δικαιούχοι: 

α) Αλέξανδρος (Αλεξης) Παπανδρέου του Ανδρέα. 

β) Χαράλαμπος Βέννος του Γεωργίου. 

Υπόχρεως: Ο Παραθεριστικός Οικοδομικός Συνεταιρι¬ 
σμός Δημοσίων Υπαλλήλων που εδρεύει στην Αθήνα (ο¬ 
δός Χαλκοκονδύλη αρ. 9). 

(Αριθ. διπλ. εισπρ. ΔΟΥ Ενσήμων και Δικ. Εισπρ. Αθηνών 
8485317/6.5.99). 

Αθήνα, 7 Μαΐου 1999 
Ο Καταθέτης 

Παραθεριστικός Οικοδομιστικός Συνεταιρισμός 
Δημοσίων Υπαλλήλλων 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


